CELEX: 62021CN0606
Language: mt
Date: 2021-09-30 00:00:00
Title: Kawża C-606/21: Talba għal deċiżjoni preliminari mressqa mill-cour d’appel de Paris (Franza) fit-30 ta’ Settembru 2021 – Doctipharma SAS vs Union des Groupements de pharmaciens d’officine (UDGPO), Pictime Coreyre

20.12.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 513/23
            
         
      Talba għal deċiżjoni preliminari mressqa mill-cour d’appel de Paris (Franza) fit-30 ta’ Settembru 2021 – Doctipharma SAS vs Union des Groupements de pharmaciens d’officine (UDGPO), Pictime Coreyre
      (Kawża C-606/21)
      (2021/C 513/33)
      Lingwa tal-kawża: il-Franċiż
      
         Qorti tar-rinviju
      
      Cour d’appel de Paris
      
         Partijiet fil-kawża prinċipali
      
      
         Rikorrent: Doctipharma SAS
      
         Konvenuti: Union des Groupements de pharmaciens d’officine (UDGPO), Pictime Coreyre
      
         Domandi preliminari
      
      
                  —
               
               
                  L-attività ta’ Doctipharma exerċitata fuq is-sit www.doctipharma.fr għandha tiġi kklassifikata bħala “servizz tal-kumpannija tal-informazzjoni”, fis-sens tad-Direttiva 98/34/KE tal-Parlament Ewropew u tal-Kunsill tat-22 ta’ Ġunju 1998 li tistabbilixxi proċedura għall-għoti ta’ informazzjoni fil-qasam ta’ l-istandards u tar-Regolamenti Tekniċi (1)?
               
            
                  —
               
               
                  F’din l-ipoteżi, l-attività ta’ Doctipharma eżerċitata fuq u mis-sit tagħha www.doctipharma.fr taqa’ fil-kamp ta’ applikazzjoni tal-Artikolu 85c tad-Direttiva 2001/83/KE tal-Parlament Ewropew u tal-Kunsill tas-6 ta’ Novembru 2001 dwar il-kodiċi tal-Komunità li għandu x’jaqsam ma’ prodotti mediċinali għall-użu mill-bniedem (2), emendata bid-Direttiva 2011/62/UE tal-Parlament Ewropew u tal-Kunsill tat-8 ta’ Ġunju 2011 li temenda d-Direttiva 2001/83/KE dwar il-kodiċi tal-Komunità li għandu x’jaqsam ma’ prodotti mediċinali għall-użu mill-bniedem, rigward il-prevenzjoni tad-dħul fil-katina legali tal-provvista ta’ prodotti mediċinali falsifikati (ĠU 2011, L 174, p. 74, rettifika fil-ĠU 2018, L 29, p. 50)?
               
            
                  —
               
               
                  L-Artikolu 85c tad-Direttiva 2001/83, emendata bid-Direttiva 2011/62, għandu jiġi interpretat fis-sens li l-projbizzjoni, li tirriżulta minn interpretazzjoni tal-Artikoli L. 5125-25 u L. 5125-26 tal-Kodiċi tas-Saħħa Pubblika, tal-attività ta’ Doctipharma eżerċitata fuq u mis-sit tagħha www.doctipharma.fr, tikkostitwixxi restrizzjoni ġġustifikata mill-protezzjoni tas-saħħa pubblika?
               
            
                  —
               
               
                  Jekk dan ma jkunx il-każ, l-Artikolu 85c tad-Direttiva 2001/83, emendata mid-Direttiva 2011/62, għandu jiġi interpretat fis-sens li jawtorizza l-attività ta’ Doctipharma eżerċitata fuq u mis-sit tagħha www.doctipharma.fr?
               
            
                  —
               
               
                  F’din l-ipoteżi, il-projbizzjoni tal-attività ta’ Doctipharma, li tirriżulta mill-interpretazzjoni tal-Qorti tal-Kassazzjoni tal-Artikoli L. 5125-25 u L. 5125-26 tal-Kodiċi tas-Saħħa Pubblika, hija ġġustifikata mill-protezzjoni tas-saħħa pubblika fis-sens tal-Artikolu 85c tad-Direttiva 2001/83, emendata mid-Direttiva 2011/62?
               
            
                  —
               
               
                  Jekk dan ma jkunx il-każ, l-Artikolu 85c tad-Direttiva 2001/83, emendata mid-Direttiva 2011/62, għandu jiġi interpretat fis-sens li jawtorizza l-attività ta’ “servizz tal-kumpannija tal-informazzjoni” proposta minn Doctipharma?
               
            
         (1)  ĠU Edizzjoni Speċjali bil-Malti, Kapitolu 13, Vol. 20, p. 337.
      
         (2)  ĠU Edizzjoni Speċjali bil-Malti, Kapitolu 13, Vol. 27, p. 69.